Fógra ón Aontas Eorpach arna dhéanamh i gcomhréir leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile

(2021/C 427 I/02)

Leis seo, tugann an tAontas Eorpach fógra don Ríocht Aontaithe maidir leis an méid a leanas i dtaca leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (’an Comhaontú Trádála agus Comhair’).

I. ATHBHREITHNIÚ AR LIOSTA NA N-ÚDARÁS INNIÚIL

Maidir leis na sonraí comhfhreagracha a cuireadh in iúl don Ríocht Aontaithe an 29 Eanáir 2021, cuirtear na sonraí thíos ina n-ionad nó bídís mar leasú orthu.

1. LIOSTA D’FHORÁLACHA AN CHOMHAONTAITHE TRÁDÁLA AGUS COMHAIR A gCEANGLAÍTEAR LEO FÓGRA A THABHAIRT AR THEACHT I bhFEIDHM NÓ AR THOSÚ CHUR I bhFEIDHM AN CHOMHAONTAITHE SIN

b) Airteagal 690(7)(b) (1): Fógra maidir leis an údarás atá inniúil de bhua dhlí baile gach Ballstáit chun barántas gabhála a fhorghníomhú An Fhionlainn Cúirt Dúiche Heilsincí (Helsinki District Court) An tSualainn Ionchúisitheoirí poiblí agus cúirteanna ginearálta

c) Airteagal 690(7)(b) (2): Fógra maidir leis an údarás atá inniúil de bhua dhlí baile gach Ballstáit chun barántas gabhála a eisiúint An Danmhairg Tá cúirteanna na Danmhairge inniúil chun barántas gabhála a eisiúint. An Fhionlainn Ionchúisitheoirí poiblí An tSualainn Ionchúisitheoirí poiblí

d) Airteagal 690(7)(c) (3): Fógra maidir leis an údarás atá inniúil as iarratais a fháil ar idirthuras trí chríoch an Bhallstáit i leith duine iarrtha atá le tabhairt suas An tSualainn The Swedish Police Authority The National Operations Department (NOA) Box 12256 SE-102 26 Stockholm SVERIGE

e) Airteagal 690(7)(e) (4): Fógra i ndáil leis an údarás lárnach atá inniúil as malartú faisnéise arna baint as an taifead coiriúil faoi Theideal IX agus as na malartuithe dá dtagraítear in Airteagal 22(2) den Choinbhinsiún Eorpach maidir le Cúnamh Frithpháirteach in Ábhair Choiriúla An Fhionlainn Legal Register Centre PO Box 157 FI-13101 Hämeenlinna SUOMI/FINLAND Rphost: ecris@om.fi

3. FÓGRAÍ EILE

a) Na Ballstáit ar mian leo fógra a thabhairt dá n-údarás lárnach, nó, má fhoráiltear amhlaidh le córas dlí an Bhallstáit ábhartha, dá n-údaráis lárnacha, cúnamh a thabhairt do na húdaráis bhreithiúnacha atá inniúil as barántas gabhála a eisiúint agus a fhorghníomhú Tá a fógra tarraingthe siar ag an tSualainn.

II. ATHBHREITHNIÚ AR NA FÓGRAÍ EILE FAOIN gCOMHAONTÚ TRÁDÁLA AGUS COMHAIR

Maidir leis na sonraí comhfhreagracha a cuireadh in iúl don Ríocht Aontaithe an 26 Feabhra 2021, cuirtear na sonraí thíos ina n-ionad nó bídís mar leasú orthu.

2. Fógra faoi Airteagal 611(4)/Airteagal 690(1) (5)

Ceadóidh an tSualainn cúlghairm an toilithe maidir le tabhairt suas chomh maith le cúlghairm thréigean na teidlíochta do riail na speisialtachta. I gcomhréir le prionsabail ghinearálta an dlí nós imeachta, déanfar cúlghairm an toilithe maidir le tabhairt suas a bhreithniú má dhéantar sin sula ndéantar an cinneadh maidir le tabhairt suas. Déanfar cúlghairm ar thréigean teidlíochta do riail na speisialtachta a bhreithniú má dhéantar sin sula ndéantar an cinneadh maidir le tabhairt suas a fhorghníomhú.

Is iad seo a leanas na nósanna imeachta is infheidhme i gcás cúlghairme:

Cúlghairm an toilithe maidir le tabhairt suas Is féidir leis an duine iarrtha a dtoiliú maidir le tabhairt suas a chúlghairm ach an t-ionchúisitheoir poiblí a chur ar an eolas sula ndéantar an cinneadh maidir le tabhairt suas. Ba cheart an chúlghairm a bhreacadh ar fhoirm a dhearfar go speisialta chun na críche sin.

Cúlghairm ar thréigean na teidlíochta do riail na speisialtachta Is féidir leis an duine iarrtha a dtoiliú maidir le tréigean teidlíochta ar riail na speisialtachta a chúlghairm ach an t-ionchúisitheoir poiblí nó na póilíní a chur ar an eolas sula ndéantar an cinneadh ar thabhairt suas a fhorghníomhú. Ba cheart an chúlghairm a bhreacadh ar fhoirm a dhearfar go speisialta chun na críche sin.

3. Fógra faoi Airteagal 603(2))/Airteagal 690(1) (6)

Tá a fógra tarraingthe siar ag an Danmhairg.

III. FÓGRAÍ BREISE EILE

Cuirtear na fógraí thíos leis na fógraí a tugadh don Ríocht Aontaithe an 26 Feabhra 2021 agus an 17 Bealtaine 2021.

1. Fógra faoi Airteagal 599(4)/Airteagal 690(2) (7)

Tugann an tAontas Eorpach fógra, thar ceann an Stáit seo a leanas, nach gcuirfear coinníoll na coiriúlachta dúbailte dá dtagraítear in Airteagal 599(2) i bhfeidhm, ar bhonn na cómhalartachta, ar an gcoinníoll gur ceann de na cionta a liostaítear faoi Airteagal 599(5) é an cion a bhfuil an barántas bunaithe air, de réir mar a shainítear é i ndlí an Stáit eisiúna agus atá inphionóis sa stát eisiúna le pianbhreith choimeádta nó le hordú coinneála le haghaidh uastréimhse trí bliana ar a laghad:

An Danmhairg

4. Fógra faoi Airteagal 606(2)/Airteagal 690(2) (8)

Tugann an tAontas Eorpach na fógraí seo a leanas, thar ceann na mBallstát seo a leanas, maidir le glacadh le barántas gabhála arna eisiúint nó arna aistriú i gceann amháin nó níos mó de theangacha na Stát:

Glacann an tSualainn le barántais ghabhála i mBéarla chomh maith le Sualainnis.

8. Fógra faoi Airteagal 659(4)/Airteagal 690(2) (9)

Tugann an tAontas Eorpach fógra, thar ceann na mBallstát seo a leanas, go leathnófar Airteagal 659 chuig cuntais arna sealbhú in institiúidí airgeadais nach bainc iad:

An tSualainn. Níl an fógra sin faoi réir phrionsabal na cómhalartachta.

9. Fógra faoi Airteagal 660(5)/Airteagal 690(2) (10)

Tugann an tAontas Eorpach fógra, thar ceann na mBallstát seo a leanas, go leathnófar Airteagal 660 chuig cuntais arna sealbhú in institiúidí airgeadais nach bainc iad:

An tSualainn. Níl an fógra sin faoi réir phrionsabal na cómhalartachta.

10. Fógra faoi Airteagal 661(5)/Airteagal 690(2) (11)

Tugann an tAontas Eorpach fógra, thar ceann na mBallstát seo a leanas, go leathnófar Airteagal 661 chuig cuntais arna sealbhú in institiúidí airgeadais nach bainc iad:

An tSualainn. Níl an fógra sin faoi réir phrionsabal na cómhalartachta.

12. Fógra faoi Airteagal 678(3)/Airteagal 690(2) (12)

Tugann an tAontas Eorpach fógra, thar ceann na mBallstát seo a leanas, maidir leis an teanga nó na teangacha seo a leanas a fhéadfar, sa bhreis ar theanga oifigiúil nó teangacha oifigiúla an Bhallstáit sin, a úsáid chun iarratais a dhéanamh faoi Theideal a haon déag den Chomhaontú seo:

An tSualainn: Béarla

(1) seanAirteagal LAW.OTHER.134(7)(b)

(2) seanAirteagal LAW.OTHER.134(7)(b)

(3) sean Airteagal LAW.OTHER.134(7)(c)

(4) sean Airteagal LAW.OTHER.134(7)(e)

(5) seanAirteagal LAW.SURR.91(4)/Airteagal LAW.OTHER.134(1)

(6) seanAirteagal LAW.SURR.83(2)/Airteagal LAW.OTHER.134(1)

(7) seanAirteagal LAW.SURR.79(4)/Airteagal LAW.OTHER.134(2)

(8) seanAirteagal LAW.SURR.86(2)/Airteagal LAW.OTHER.134(2)

(9) sean-Airteagal LAW.CONFISC.4(4)/Airteagal LAW.OTHER.134(2).

(10) sean-Airteagal LAW.CONFISC.5(5)/Airteagal LAW.OTHER.134(2)

(11) sean-Airteagal LAW.CONFISC.6/Airteagal LAW.OTHER.134(2)

(12) sean-Airteagal LAW.CONFISC.23(3)/Airteagal LAW.OTHER.134(2)